23/06/2022 | Administración LocalMunicipal
Sada
Secretaría
Modificación bases Execución da sentenza e resolucións complementarias ditadas polo Tribunal Superior de Xustiza de Galicia no procedemento ordinario 862/2010 e relacionados

ANUNCIO Con data 17/06/2022 o Sr. Alcalde ditou a seguinte resolución nº 860/2022: “Logo de ver a Sentenza ditada pola sección 1ª da sala contencioso-administrativa do Tribunal Superior de Xustiza de Galicia (TSXG) do 9-3-2016 (procedemento ordinario núm.862/2010), o Auto de 16-5-2016, complementario da dita sentenza, así como o Auto aclaratorio do 14-6-2016, así como a Sentenza ditada pola sección 1ª da sala contencioso-administrativa do Tribunal Supremo do 20-7-2015 e Auto TS 7-12-2015, e a declaración de firmeza da dita sentenza do TSXG notificada a este Concello. Considerando que no Auto do TSXG do 16/05/2016 que complementa á sentenza do 9-3-2016 disponse que <Ha lugar a complementar la sentencia 154/2016, de 9 de marzo, en el sentido siguiente: Se estima parcialmente el recurso interpuesto por don BENEDICTO ALANIS CURRAS ALHASSAN contra el Decreto 184/2006, de 20 de febrero, de la Alcaldía del Concello de Sada, por el que se desestima el recurso de reposición interpuesto contra el Decreto 18/1986, de 10 de enero, en el que se aprueban las bases generales y específicas de las convocatorias para la provisión de vacantes de la oferta de empleo público de dicho Concello para 2005, y, en consecuencia: 1° Se anulan y dejan sin efecto las bases específicas aprobadas por Decreto n° 18/2006, de 10 de enero de 2006, BOP de 21/1/2006, y Decreto 184/2006, de 20 de febrero de 2006, de corrección de errores, que, bajo los apartados a), b) y c) del baremo de méritos, valoran desigualmente los servicios prestados en el Concello de Sada (0,25 mes), en otros Concello (0.10 por mes), así como sus actos de ejecución y desarrollo (.)>; Considerando os informes emitidos pola Secretaría municipal o 29-10-2021, o 1-11-2021 e o 19-5-2022. Tendo en conta que o Concello modificou as bases da convocatoria dentro do procedemento de execución de sentenza que está a realizar por resolución de alcaldía num.693, do 20 de maio de 2022, co obxecto de garantir o acceso á función pública de acordo aos principios constitucionais de igualdade, mérito e capacidade considrando como baremo máis obxectivo establecer no apartado de servizos prestados unha puntuación igual por cada mes completo de servizos prestados para calquera Administración Pública, consistente en puntuar 0,06 por mes traballado. Visto que xa existen propostas do tribunal cualificador de nomeamento de persoal e que nalgúns casos é coincidente co persoal que xa estaba prestando servizos e que tiña aportada a documentación referida nas Bases Xerais no apartado 9. Considerando que nas ditas Bases xerais no apartado 9.1 sinálase expresamente: &#8220; Os que tivesen a condición de funcionarios públicos, estarán exentos de xustificar as condicións e requisitos xa acreditados para obter o seu anterior nomeamento, debendo presentar unicamente certificación do Ministerio, Administración Autonómica, Corporación Local ou Organismo Público do que dependan, acreditando a súa condición e demais circunstancias que consten no seu expediente persoal&#8221; e que discrimina entre funcionarios e persoal laboral de forma non xustificada, así como que a lei 39/2015, favorece a non presentación de documentación que xa obre en poder da administración, procede dar nova redacción á ese apartado en aras de corrixir esa discriminación e adecuar a simplificación da documentación, de maneira que se exima de presentar a documentación a aquelas persoas que xa a tiveran presentado. En virtude das atribucións conferidas polo artigo 21.1. g) da Lei 7/1985 de 2 de abril, reguladora das bases de réxime local, 1.- Modificar as Bases xerais aprobadas por decreto número 18, de data 11 de xaneiro de 2006 (BOP 656, do 21 de xaneiro) no referido ao apartado 9.1, último parágrafo, quedando redactado como segue: Os que tivesen a condición de funcionarios públicos ou persoal laboral dalgunha administración, estarán exentos de xustificar as condicións e requisitos xa acreditados para obter o seu anterior nomeamento, debendo presentar unicamente certificación do Ministerio, Administración Autonómica, Corporación Local ou Organismo Público do que dependan, acreditando a súa condición e demais circunstancias que consten no seu expediente persoal. Tamén exímese da dita xustificación aos aspirantes propostos que xa tiveran presentado a documentación acreditativa das condicións e requisitos no Concello de Sada.2.- Publicar esta resolución no Boletín Oficial da Provincia.” Sada, 20 de xuño de 2022 O alcalde, Oscar Benito Portela Fernandez